Lahad Datu

Bandar Lahad Datu merupakan Ibu Daerah dan Bandar terbesar di Daerah Lahad Datu dekat Pantai Timur Sabah, Malaysia. Bandar Lahad Datu juga ialah Bandar keempat terbesar di Sabah, selepas Kota Kinabalu, Sandakan dan Tawau.
Perkataan “Lahad Datu” berasal daripada bahasa Bajau, iaitu “Lahad” yang bererti tempat dan “Datu” yang membawa makna orang-orang Kenamaan atau Bangsawan pada zaman dahulu. “Lahad” merupakan kognat bagi perkataan ”darat” dalam bahasa Melayu. Tempat ini mendapat nama kerana penghijrahan golongan Datu-datu dari kerajaan Kesultanan Sulu yang diketuai oleh Datu Puti sebelum tahun 1879 akibat daripada penyerahan kuasa kawasan ini oleh Sultan Brunei kepada Sultan Sulu.
Bermula pada tahun 1890, penghijrahan kerajaan Kesultanan Sulu mula menguasai sebahagian Pulau Borneo Utara. Mengikut bahasa Idahan pula, iaitu satu kaum peribumi daerah ini, Lahad datu dahulunya diberi nama Kerugau, yang bererti batu karang bertompok-tompok di merata pantai bermula dari Kunak hingga ke Membatu, Tungku.
Bentuk geografi Lahad Datu semula jadi Teluk Darvel banyak membantu usaha kerajaan dari segi ekonomi di Sabah. Keistimewaannya sebagai pelabuhan yang selamat dari sebarang ancaman bencana alam kerana terlindung oleh Pulau Sakar. Keluasan daerah ini ialah 6,501 kilometer persegi atau 687,372 hektar meliputi daerah Tungku. Menurut bancian yang dibuat pada tahun 2010 jumlah penduduk daerah Lahad Datu termasuk Tungku ialah 195,865 orang.
Bentuk muka bumi bandar Lahad Datu adalah datar menghadap laut (Telukan Lahad Datu) dan berbukit di kawasan daratanya.
Kawasan Bandar Lahad Datu terlindung daripada ancaman ribut kerana adanya Pulau Sakar yang mengelilingi kawasan bandar Lahad Datu serta memiliki iklim panas dan lembap sepanjang tahun.
Dengan Lokasinya yang strategik telah menjadikan bandar Lahad Datu sebagai pusat ekonomi keempat terpenting di Sabah.
Jarak lokasi Bandar Lahad Datu dengan bandar dan pekan utama lain di Sabah.
Jumlah penduduk Lahad Datu setiap tahun meningkat dengan kadar pertumbuhan purata tahunan (%) iaitu 10.01 bagi tahun 1980-1991 dan 3.10 bagi tahun 1991 – 2000. Manakala bagi jumlah penduduk ialah 39,262 (1980), 118,096 (1991), 156,059 (2000), dan 206,861 (2010).
Populasi penduduk Bandar Lahad Datu sahaja sekitar 27,887 orang pada tahun 2010.
Suku kaum yang menghuni Bandar Lahad Datu ialah suku kaum Bajau, Idahan,Suluk, Bugis, Jawa dan Cina dan suku-suku minoriti yang lain dan warga asing dari Indonesia, Filipina dan Pakistan
Islam ialah agama yang dianuti oleh majoriti besar penduduk Bandar Lahad Datu dan diikuti oleh Buddha, Kristian, Sikh dan sebagainya.
Lahad Datu merupakan bandar keempat terpenting di Sabah, dan juga pusat ekonomi dan perniagaan di kawasan Pantai Timur selain Bandar Sandakan dan Tawau.
Senarai Bandar Satelit dan Pusat Komersial
Senarai Taman Perumahan
Masjid dan Surau
Rumah Ibadah Lain
Terdapat beberapa pusat kesihatan di Lahad Datu, Seperti Hospital yang boleh dikatakan bertaraf modern dan lengkap dengan peralatan perubatan yang canggih telah siap dibina pada tahun 2001. Hospital ini turut menyediakan kuarters bagi kakitangan hospital berkenaan. Selain daripada itu, terdapat 4 buah klinik kerajaan termasuk sebuah Klinik Kesihatan Ibu dan Anak yang disediakan di kawasan bandar. Manakala 9 buah klinik swasta serta 3 buah klinik pergigian turut dibuka di kawasan bandar manakala 10 buah Klinik Desa dibina di kawasan luar bandar.
Klinik di Bandar Lahad Datu
Pelbagai kemudahan telah disediakan oleh pihak kerajaan untuk memastikan penduduk di kawasan bandar mendapat kemudahan dan juga keselesaan untuk menjalani kehidupan seharian. Pembinaan sekolah, hospital, balai polis, balai bomba, perpustakaan, deretan kedai, pejabat pentadbiran daerah.
Antara tempat menarik dan kawasan pelancongan yang boleh dikunjungi yang terdapat di Bandar Lahad Datu ialah
Kompleks Darvel Bay Plaza Shopping ialah pusat membeli-belah yang pertama dan terbesar di Lahad Datu.
Bandar Lahad Datu memiliki dua pusat membeli belah iaitu:
Selain itu Bandar Lahad Datu juga memiliki beberapa buah pasar raya terkenal seperti:
Bandar Lahad Datu telah dilengkapi dengan kemudahan seperti penginapan dan hotel bagi mereka yang ingin berkunjung dan pelancong ke daerah Lahad Datu.